El camí Assagador de la Mar ja disposa d'enllumenat íntegrament
04 de novembre 2019

![Imagen 1](/media/vz5nw4a2/99-img_3665_cuerpo.jpg)![Imagen 2](/media/actualidad/PublishingImages/1 Políticos/Pepe Gil_cuerpo.jpg)

La regidoria de Manteniment dóna per finalitzades les obres d'instal·lació d'enllumenat al camí Assagador de la Mar. L'empresa Electromur S. A. ha sigut l'encarregada d'executar este projecte d'ampliació del sistema d'enllumenat exterior amb una instal·lació elèctrica en baixa tensió.

S'han instal·lat 39 punts de llum de 37W LED, 33 columnes de polièster reforçat amb fibra de vidre classe II de 6 metres d'altura, s'han canalitzat 680 metres en la calçada i 25 metres en la vorera. En total, 1.443KW de potència. Per a este projecte, la inversió ascendix a 70.467 € (IVA inclòs).

Anteriorment, el camí Assagador de la Mar, entre la avinguda dels Muntanyers d’Almardà i el límit de terme amb Canet d'En Berenguer, no comptava amb enllumenat públic. A més, esta era una de les reivindicacions més importants del veïnat de la zona. Per este motiu, en resposta a eixa demanda, estes obres han dotat esta zona d'una instal·lació d'enllumenat viari que garantix la il·luminació durant la nit i en condicions climatològiques adverses, mitjançant l'ampliació d'instal·lacions d'enllumenat públic.

El regidor de Manteniment, Pepe Gil, ha assegurat que els tècnics municipals «**després de solucionar els problemes per a poder fer les obres i obtindre els permisos per part de Costes, dijous passat van recepcionar les obres una vegada van comprovar que estaven fetes tal com estava previst**». D'altra banda, Gil ha afirmat que esta obra «**és l'inici per a convertir totalment la via en zona de vianants, ja que en breu es col·locarà la senyalització del carril bici, es millorarà la carretera on hi ha alguns problemes i s'instal·laren bancs, aparcabicis i mobiliari urbà**». A més, a la recepció de les obres també va assistir el regidor de Mobilitat Urbana, Javier Raro; i el president de la SAG, Roberto Rovira, amb la finalitat de supervisar la zona en vistes de les actuacions per a la conversió en zona de vianants.

*   [](http://www.facebook.com/sharer.php?u=https://aytosagunto.es/va/actualitat/el-cami-assagador-de-la-mar-ja-disposa-d-enllumenat-integrament/ "Facebook")
*   [](http://twitter.com/share?url=https://aytosagunto.es/va/actualitat/el-cami-assagador-de-la-mar-ja-disposa-d-enllumenat-integrament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cami-assagador-de-la-mar-ja-disposa-d-enllumenat-integrament/ "Linked In")
*   [](mailto:?body=https://aytosagunto.es/va/actualitat/el-cami-assagador-de-la-mar-ja-disposa-d-enllumenat-integrament/)